‘यो घटनालाई मैले गम्भीर रुपमा लिएको छु, अपराधी जोसुकै भए पनि कारबाहीको दायरामा ल्याइछाड्छौं’– उनले भने । नेपालमा रहेका मुस्लिम समुदायको सुरक्षालाई सरकारले विशेष प्राथमिकतामा राखेको बताउँदै उनीहरुको सुरक्षामा कुनै कसर बाँकी नराखिने उनले प्रष्ट पारे । मृतक अन्सारीप्रति श्रद्धाञ्जली तथा परिवारप्रति समवेदना प्रकट गर्दै मृतकका आफन्त तथा स्थानीयहलाई संयमित हुन समेत उनले आग्रह गरे ।
